**ROMÂNIA**

**JUDEȚUL CLUJ Anexa nr. 2**

CONSILIUL JUDEȚEAN la Hotărârea nr. 180/2020

**Justificarea impactului asupra dezvoltarii economice la nivel judetean/ regional,**

**privind Proiectului** **”****Modernizarea DJ 103K km 9+435 - km 35+155 – etapa I Elaborarea documentației tehnico-economice –”**

**pentru** **finanțare prin POAT 2014-2020**

Conform prevederilor O.U.G. nr. 88/2020 privind instituirea unor măsuri și acordarea unui sprijin financiar pentru pregătirea portofoliului de proiecte în domenii strategice considerate prioritare pentru perioada de programare 2021-2027, destinat finanțării prin Programul Operațional Asistență Tehnică 2014-2020 (POAT 2014-2020) și Programul Operational lnfrastructura Mare (POIM), Ministerul Fondurilor Europene, prin intermediul Autoritații de Management a Programului Operational Asistenta Tehnica 2014-2020 (POAT 2014-2020), acordă sprijin financiar pentru pregătirea de proiecte de importanță strategică, considerate prioritare pentru perioada de programare 2021-2027 din urmatoarele 5 domenii: mobilitate urbana; regenerare urbana; infrastructura rutiera de interes judetean, inclusiv variantele ocolitoare și / sau drumuri de legatura; centre de agrement / baze turistice / tabere școlare; infrastructură și servicii publice de turism, inclusiv obiective de patrimoniu cu potential turistic.

În cadrul acestui apel de proiecte, se vor finanța activități care să susțină financiar elaborarea documentatiilor tehnico-economice in domeniile de interes strategic regional / national / local mai sus mentionate.

Un județ poate obține sprijin financiar în condițiile prezentei ordonante de urgenta pentru documentația tehnico-economică aferentă unui singur proiect de infrastructură rutiera de interes județean, inclusiv variantele ocolitoare și/ sau drumuri de legatura.

În baza Hotărârii CDR Nord-Vest nr. 525 din 01.04.2020 referitoare la aprobarea modificării Anexei nr. 1 la Hotararea CDR Nord - Vest nr. 513/2019 cu privire la aprobarea traseelor de drumuri cuprinse în lista din Anexa nr. 1, ca proiecte strategice de importanță majoră pentru urmatoarea perioada de programare 2021-2027, obiectivele sunt cele cuprinse in anexa atașata prezentei, ca urmare a consultărilor Strategiei Regionale, consultari publice, ateliere de lucru ale ADR Nord-Vest.

În conformitate cu Ghidul solicitantului ,,Condiții Specifice de accesare a fondurilor din Programul Operațional Asistență Tehnică 2014 - 2020 destinate pregătirii proiectelor de infrastructură în domeniile mobilitate urbană, regenerare urbană, infrastructură rutieră de interes judefean, inclusive variantele ocolitoare și/sau drumuri de legătură, centre de agrement/baze turistice (tabere școlare) și infrastructură și servicii publice de turism, inclusiv obiective de patrimoniu cu potențial turistic", aprobat prin Ordinul Ministerului Fondurilor Europene nr. 855 din 17.07.2020, cap. 2.2, I.1. Criterii generale, punctul 3, sunt precizate condițiile generale pentru fișele de proiecte care vizează infrastructura rutieră de interes județean, inclusiv variantele ocolitoare și/ sau drumuri de legatură, printre care:

c) impactul asupra dezvoltarii economice la nivel județean sau regional al proiectului

e) justificarea impactului asupra dezvoltarii economice la nivel județean/ regional a proiectului de infrastructura rutiera se aproba prin hotarare a Consiliului Judetean

Analizând toate condițiile impuse de finanțator, pentru depunerea fișei de proiect este necesar emiterea unei hotrâri de consiliu județean pentru justificarea impactului investițiilor propuse asupra dezvoltarii economice prin:

• conectivitate la TEN-T,

• mobilitatea in interiorul judetului și regiunii,

• siguranta rutiera,

• acces la zone economice și/sau turistice.

Obiectivul specific DJ 103K km 9+435 - km 35+155, tronson de drum din DN1 localitatea Căpușu Mare până în DN 1R, care leagă localitatea Agârbiciu - localitatea Dângău Mare, localitatea Dângău Mic, localitatea Rișca și localitatea Beliș, în lungime de 25+720 km.

În ceea ce priveste structura de transport, reabilitarea traseului propus va aduce cel mai mare beneficiu zonei, influențând în bine strategia de dezvoltare a rețelei de transport în zona, prin urmatoarele aspecte:

- accesul foarte ușor al transportatorilor dinspre drumul/drumurile nationale înspre zona cuprinsă in proiect

- îmbunatatirea condițiilor de transport pentru zonele turistice

- realizarea unei rețele de transport corespunzatoare va ridica și standardul de viața al locuitorilor acestei zone prin dezvoltarea economica a zonei.

1. **Conectivitate la TEN-T:**

Prin proiect este asigurată conectivitatea la coridorul TEN T, astfel: conectivitate indirecta din DN1 localitatea Căpușu Mare și conectivitate indirecta din drumul național DN1R Beliș.

Tipul conectivității la TEN-T rutier: Drumul județean DJ 103K, ce face obiectul proiectului, asigura conectivitatea indirectă la coridorul TEN T rutier (DN 1 Cluj Turda si DN1 F Cluj Zalau). De asemenea, drumul/traseul propus în proiect reprezintă cea mai economică legătură a comunităților aflate pe traseul respectiv cu coridorul TEN T.

1. **Mobilitatea în interiorul județului și regiunii;**

Traseul drumului județean DJ 103 K în lungime totală de 25+720 km traversează urmatoarele localități: Agârbiciu, Dângău Mare, Dângău Mic, Râșca, Beliș, și deservește aproximativ 6.040 de persoane.

1. **Siguranța rutieră;**

Prin elaborarea documentatiei tehnico-economică, respectiv prin soluțiile date pentru modernizarea drumului DJ 103 K, va răspunde nevoilor necesare în vederea asigurării siguranței rutiere, respectiv la îmbunătățirea elementelor drumului.

1. **Acces la zone economice si sau turistice:**

Comuna Beliș se individualizează în cadrul județului Cluj prin prezentarea habitatului de altitudine cuprins intre 1000 metrii și 1300 metrii altitudine și prin existența lacului de acumulare. Satul de reședință Beliș a fost strămutat în urma realizării lacului de acumulare Fântanele - Beliș și reconstruit, pe un platou aflat la aproximativ 1200 metrii altitudine.
Localitatea Beliş este poarta deschisă a Ardealului fiind situată la poalele masivului Vlădeasa din Munţii Apuseni,  se află la o distanţă de 27 km de oraşul Huedin, de municipiul Cluj-Napoca la 77 km şi de municipiul Oradea la 133 km. Numai la doi pasi se afla Lacul de acumulare Fântânele ce ofera priveliștea unui baraj hidrografic superb. Întreaga zonă, cu o tradiție folclorică arhaică, este recomandată pentru excursii, vacanțe, dar și pentru tratamentul surmenajului fizic și intelectual.

Obiectivele turistice ale zone sunt Lacul Fântânele și Mănăstirea Râșca Transilvană.

Traseul drumului DJ 103 K traversează zone locuite tranzitate zilnic, astfel odată cu elaborarea documentatiei tehnico-economice, vor fi propuse elemente, care, prin modernizarea drumului județean, va conduce la dezvoltarea economică a zonei, prin intensificarea legaturilor de cooperare economica, astfel: facilitarea accesului persoanelor în localități, respectiv a operatorilor economici, reducerea timpului de deplasare și mărirea vitezei de deplasare, precum si sporirea sistematica a nevoilor de transport cu exigentele populatiei in ceea ce priveste confortul, siguranta circulatiei si protejarea mediului. Totodată, prin modernizarea drumului județean DJ 103 K, se va dezvolta stațiunea turistică Beliș, o atracție foarte populară pentru locuitorii din zonă, și nu numai.

 **Contrasemnează:**

 **PREŞEDINTE, SECRETAR GENERAL AL JUDEŢULUI,**

 **Alin Tişe Simona Gaci**